Rádio e Televisão de Portugal

Rádio e Televisão de Portugal (norsk: Portugals radio og televisjon), mest kjent under forkortelsen RTP, er Portugals statlige kringkastingsselskap som kringkaster innen radio, tv og nye medier. RTP har fire nasjonale tv-kanaler, tre nasjonale radiokanaler samt flere mindre satellitt- og kabelkanaler. Statlig kringkasting i Portugal har røtter tilbake til 1935, da den nasjonale radiotjenesten Radiodifusão Portuguesa (RDP) ble opprettet. I desember 1955 ble det statlige tv-selskapet Radiotelevisão Portuguesa opprettet, og 31. mars 2004 ble de to selskapene slått sammen til ett selskap – Rádio e Televisão de Portugal (RTP). RTP er et statseid selskap og finansieres ved en kombinasjon av reklameinntekter, statsstøtte og en kringkastingsavgift som belastes over strømregningen til hver husholdning. Selskapet har hovedkontor i hovedstaten Lisboa. Radio Emissora Nacional de Radiodifusão (ENR) ble etablert 4. august 1935 som landets statlige radiokanal. ENR var en av de 23 europeiske kringkastingsselskapene som var med på å starte Den europeiske kringkastingsunion (EBU) i 1950. Etter diktaturets fall i 1974 ble selskapet omorganisert, og i 1976 skiftet selskapet navn Radiodifusão Portuguesa (RDP). I samme prosess ble også flere private radiostasjoner nasjonalisert og innlemmet i RDP. Etter 2017 består RTPs radiofamilie av tre nasjonale kanaler og en rekke nisjekanaler. Fjernsyn Radiotelevisão Portuguesas tv-tjeneste startet 15. desember 1955 og prøvesendinger starter først for fullt året etter. 7. mars 1957 startet selskapet med ordinære tv-sendinger, og tv-nettet ble gradvis utbygd fram til midten av 1960-tallet. 25. desember 1968 startet RTP opp sin andre tv-kanal, RTP2. I 1972 fikk Madeira sin egen regionale tv-kanal, mens Azorene fikk sin kanal i 1975. Under Salazar-regimet ble RTP i stor grad brukt som talerør for myndighetene. Et kjent eksempel er RTP1s nyhetssending fra 20. juli 1969 – månelandingsdagen. I stedet for å åpne sendingen med nyheter om verdensbegivenheten, skal kanalen i stedet ha sendt en reportasje med president Américo Thomaz som åpnet en betongfabrikk. Kanalen viste imidlertid selve månelandingen direkte senere på kvelden og natten. Etter nellikrevolusjonen i 1974 som veltet diktaturet, startet RTP tester med farge-tv i 1975, og først i 1980 innførte RTP regulære farge-tv-sendinger. I 2004 ble RTP omorganisert og slått sammen med det nasjonale radioselskapet ENR. Selskapet flyttet samtidig inn i sitt nye hovedkvarter i Lisboa. I dag har RTP fire nasjonale tv-kanaler og flere regionale kanaler og nisjekanaler. RTP etablerte sin nettside i 1997. I dag inneholder nettstedet blant annet tv- og radioarkiv, programinformasjon og nyheter. Logohistorie Kanaltilbud Fjernsyn RTP1 – etablert i 1957 og er den eldste tv-kanalen i Portugal. Henvender seg til et bredt publikum med nyheter, dramaserier, debatter, filmer og tv-serier. RTP2 – etablert i 1968 og sender kultur- og faktaprogrammer samt barneprogrammer. RTP Notícias – etablert i 2001 og er en 24-timers nyhetskanal RTP Memória – etablert i 2004 og sender programmer fra tv-arkivet til RTP Regionale og internasjonale kanaler: RTP Madeira – regionalkanal for Madeira etablert i 1972 RTP Açores – regionalkanal for Azorene etablert i 1975. RTP África – internasjonal kanal etablert i 1998. Rettet mot afrikanske land med portugisisktalende samfunn, blant annet Angola, Mosambik, Kapp Verde, Guinea-Bissau og São Tomé og Príncipe RTP Mundo – tidligere kjent som RTP Internacional eller RTPi. Etablert i 1992 og er RTPs internasjonale tv-kanal. Sender Macao, Øst-Timor og Goa og Daman Radio Riksdekkende kanaler: RTP Antena 1 – etablert i 1935 og er landets eldste radiokanal. Allmennkanal med nyheter, debatt, underholdning og portugisisk musikk RTP Antena 2 – etablert i 1948 og sender kultur, klassisk musikk, verdensmusikk RTP Antena 3 – ungdomskanal etablert i 1994, sender populærmusikk Internasjonale kanaler: RTP Mundo – tidligere kjent som RDP Internacional, internasjonal radiokanal RTP África – tidligere kjent som RDP África, internasjonal kanal rettet mot portugisisktalende samfunn i Afrika. Nisjekanaler: RTP Lusitania – digitalstasjon med fokus på portugisisk musikk RTP ZigZag – digitalstasjon med fokus på barneprogrammer RTP Fado – digitalstasjon med fokus på fado RTP Vida – digitalstasjon RTP Ópera – digitalstasjon med fokus på opera RTP Jazzin – digitalstasjon med fokus på jazz Referanser